ตอนเย็น จะล้างเครื่องสำอาง(อาย&ลิป รีมูฟเวอร์ เเล้วก็ คลิ่นซิ่งออย ไม่ก็ บาล์ม) ที่อ่างล้างหน้าก่อน เเล้วค่อยไปอาบน้ำ เสร็จเเล้วก็ทาสกินเเคร์ เเต่ทราบมาว่าควรทาสกินเเคร์หลังล้างเสร็จภายใน3นาทีเลย เพราะประสิทธิครีมที่ลงไปจะดี ไม่ทราบว่าขั้นตอน ที่ทำที่กล่าวมาถูกไหม เพราะกว่าจะอาบน้ำเสร็จก็เกิน3นาทีเเล้ว
สวัสดีค่ะ การใช้ครีมบำรุงทาใบหน้าหลังอาบน้ำนั้น หากเป็นชนิดครีมที่ต้องการให้ดูดซึมเข้าสู่ผิวได้มากขึ้น แนะนำการทาในขณะที่ผิวหมาดๆ คือประมาณไม่เกิน 3-5 นาทีหลังอาบน้ำเสร็จหรือหลังจากผิวหน้าโดนน้ำแต่อย่างไรก็ตามหากเลยช่วงเวลาดังกล่าวไปแล้ว ก็สามารถทาครีมบำรุงผิวต่างๆได้อยู่ เพียงแต่อาจจะไม่ได้ดูดซึมเข้าสู่ผิวได้ดีมากเท่า แต่ก็ไม่ได้แตกต่างกันมากนัก กรณีเป็นครีมธรรมดาที่ไม่ได้มีตัวยาที่ใช้รักษาภาวะโรคผิวหนังใดๆ